Navnet kommer av betegnelsen på bokstaven «C» i et militært fonetisk alfabet (altså «Kontrollpunkt C»). På transittmotorveien til Vest-Berlin gjennom sovjetisk sektor, senere DDR fantes det også et Checkpoint Alpha, som var grenseovergangen Helmstedt-Marienborn mellom Vest- og Øst-Tyskland, og et Checkpoint Bravo, som var grenseovergangen Dreilinden-Drewitz mellom Øst-Tyskland og Vest-Berlin.